钦定古今图书集成/明伦汇编/交谊典/第007卷 > 吕子 > 《劝学》
## 钦定古今图书集成/明伦汇编/交谊典/第007卷 > 吕子 > 《劝学》

圣人生于疾学，不疾学而能为魁士、名人者，未之尝
有也。疾学在于尊师，师尊则言信矣，道论矣。故往教
者不化，召师者不化，自卑者不听，卑师者不听。师操
不化不听之术而以彊教之。欲道之行，身之尊也，不
亦远乎？学者处不化不听之势而以自行，欲名之显，
身之安也，是怀腐而欲香也，是入水而恶濡也。